b'\n_START_ARTICLE_\nM20 (motorvei)\n_START_SECTION_\nHistorie\n_START_PARAGRAPH_\nDen f\xc3\xb8rste seksjonen av M20 \xc3\xa5pnet i 1960 som omkj\xc3\xb8ringsvei forbi Maidstone. Seksjonen utgj\xc3\xb8r strekningen mellom kryss 5 og 8. Den het f\xc3\xb8rst A20 (M), mens den gamle A20 gjennom Maidstone fikk navnet A2020. Da veien ble strukket vestover mot London i 1970-\xc3\xa5rene fikk den navnet M20, og A2020 ble igjen A20._NEWLINE_Strekningen fra Ashford til Folkestone, fra kryss 9 til 13, ble anlagt tidlig i 1980-\xc3\xa5rene, og i 1981 var det meste av veien slik den er i dag p\xc3\xa5 plass. Unntaktet er den ca. 23 km lange strekningen mellom kryss 8 og 9, hvor man m\xc3\xa5tte benytte A20. Dette hullet ble kjent lokalt som \xc2\xabThe Missing Link\xc2\xbb, og det skulle ta ytterligere ti \xc3\xa5r f\xc3\xb8r det ble oppgradert. Dette skjedde da vedtaket om \xc3\xa5 bygge Kanaltunnelen var klart, slik at man skulle kunne kj\xc3\xb8re direkte fra London til tunnelterminalen._NEWLINE_Tidlig i 1990-\xc3\xa5rene ble strekningen omkring Maidstone og alle kryss opprustet for \xc3\xa5 takle den store trafikkmengden p\xc3\xa5 den travle veien. Det eneste serviceomr\xc3\xa5det langs veien, det vil si et sted med bensinstasjon, overnattingsmulighet og andre tjenester, ligger ved kryss 8 utenfor Maidstone.'